ບັນດານັກວິທະຍາສາດ ເຕືອນວ່າ ຄວາມຫາຍຍະນະ ຂອງ ຢາຕ້ານເຊື້ອ ແມ່ນໃກ້ເຂົ້າມາແລ້ວ
ບັນດານັກວິທະຍາສາດ ເປັນຫ່ວງເປັນໃຫຍ່ຫຼາຍຂຶ້ນ ຫຼັງຈາກໄດ້ພົບເຫັນເຊື້ອພະຍາດ ໃນພວກໝູທີ່ຕ້ານທານໄດ້ ແມ່ນກະທັງຢາຕ້ານເຊື້ອ ທີ່ມີປະ ສິດທິພາບສູງສຸດ.
ບັນດານັກວິທະຍາສາດພວມເຕືອນເຖິງອັນທີ່ເອີ້ນວ່າ ຄວາມ ຫາຍຍະນະ ຂອງຢາຕ້ານເຊື້ອ ແມ່ນໃກ້ເຂົ້າມາ ອີກບາດກ້າວ ໜຶ່ງ ຫຼັງຈາກທີ່ໄດ້ກວດພົບວ່າ ມີເຊື້ອພະຍາດຢູ່ໃນປະເທດຈີນ ທີ່ໄດ້ຕ້ານທານຕໍ່ຢາຕ້ານເຊື້ອ ທຸກຊະນິດທີ່ມີຢູ່ໃນປັດຈຸບັນນີ້ ບົດລາຍງານທີ່ພິມເຜີຍແຜ່ ໂດຍວາລະສານການແພດ The Lancet ໄດ້ກະຕຸ້ນໃຫ້ບັນດາເຈົ້າໜ້າທີ່ຂອງຈີນ ພິຈາລະນາ ຫ້າມການນຳໃຊ້ ຢາຕ້ານເຊື້ອບາງສ່ວນ ກັບສັດຕ່າງໆ ຜູ້ສື່ ຂ່າວຂອງວີໂອເອ Henry Ridgwell ມີລາຍງານ ກ່ຽວກັບ ເລື້ອງນີ້ ຊຶ່ງໄຊຈະເລີນສຸກ ຈະນຳມາສະເໜີທ່ານໃນອັນດັບຕໍ່ໄປ ນັບຕັ້ງແຕ່ການຄົ້ນພົບ ຢາ Penicillin ໃນປີ 1928 ເປັນຕົ້ນມາ ຢາຕ້ານເຊື້ອ ໄດ້ກາຍມາ ເປັນອາວຸດຫລັກ ໃນການຕໍ່ຕ້ານ ການຕິດແປດຂອງພວກພະຍາດຕ່າງໆ ແຕ່ຢູ່ໃນປະເທດຈີນ ບັນດານັກວິທະຍາສາດ ດຽວນີ້ ໄດ້ພົບເຫັນເຊື້ອພະຍາດ ໃນພວກໝູ ທີ່ຕ້ານທານໄດ້ ແມ່ນກະທັງຢາຕ້ານເຊື້ອ ທີ່ມີປະ ສິດທິພາບສູງສຸດ ທີ່ຮູ້ຈັກກັນຄືຢາ colistin ນັ້ນ ສິບຫ້າເປີເຊັນ ຂອງການກວດສອບ ຕົວຢ່າງຂອງຊີ້ນດິບ ແລະ ຕົວຢ່າງຂອງພວກຄົນປ່ວຍ 16 ຄົນ ຍັງພົບເຫັນວ່າ ໄດ້ຕິດແປດເຊື້ອພະຍາດນີ້ ນາຍແພດ ປີເຕີ ບາຣໂລ ຈາກ ມະຫາວິທະຍາໄລ Edinburgh Napier ຜູ້ທີ່ໄດ້ທຳງານຢູ່ທີ່ ສູນຄວບຄຸມ ແລະ ປ້ອງກັນພະຍາດ ສະຫະລັດ ຫຼື CDC ໄດ້ໂອ້ລົມກັບວີໂອເອ ຜ່ານທາງ Skype ນາຍແພດ ບາຣໂລ ເວົ້າວ່າ ບັນດານັກວິທະຍາສາດ ເອີ້ນສະພາບການນີ້ ວ່າ ຄວາມຫາຍຍະນະ ຂອງຢາຕ້ານເຊື້ອ ໃນເວລາພະຍາດ ສາມາດຕ້ານທານໄດ້ ຕໍ່ການປິ່ນປົວ ໂດຍສິ້ນເຊີງ ກຳມະວິທີຂອງ ການປ່ຽນແປງດ້ານພັນທຸກຳ ທີ່ກໍ່ໃຫ້ເກີດບັນຫານີ້ ໄດ້ຖືກເອີ້ນວ່າ MCR-1 ການປ່ຽນ ແປງນັ້ນ ເອື້ອອຳນວຍໃຫ້ພະຍາດ ຕ້ານທານໄດ້ ຕໍ່ຢາຕ້ານເຊື້ອຕ່າງໆ ແຕ່ມັນຍັງແຜ່ ລະບາດໄປຍັງພວກພະຍາດ ທີ່ເປັນອັນຕະລາຍທຸກຊະນິດ ໄດ້ຢ່າງງ່າຍດາຍ ນາຍແພດ ບາຣໂລ ເວົ້າອີກວ່າ ອົງການອະນາໄມໂລກ ໃນສັບປະດາຜ່ານມາ ໄດ້ເຂົ້າຮ່ວມກັບອົງການຕ່າງໆ ປະກາດ ເຕືອນກ່ຽວກັບເລື້ອງນີ້ ທ່ານນາງ Margaret Chan ຜູ້ອຳນວຍການໃຫຍ່ ອົງການອະນາໄມໂລກ ເວົ້າວ່າ ນາຍແພດ ບາຣໂລ ກ່າວຕື່ມວ່າ ຕ້ອງປະຕິການຢ່າງຮີບດ່ວນ ເພື່ອທີ່ຈະຫລີກລ້ຽງໄພ ພິບັດດັ່ງກ່າວນັ້ນ ນາຍແພດ ບຣາໂລ ເວົ້າວ່າ ລັດຖະບານຂອງຈີນ ແມ່ນກຳລັງພິຈາລະນາ ຫ້າມການນຳໃຊ້ຢາ colistin ໃນສັດລ້ຽງ ບັນດານັກວິທະຍາສາດ ກ່າວວ່າ ຍັງມີຫຼັກຖານຂອງສາຍພັນເຊື້ອພະຍາດ ທີ່ຕ້ານທານຢາ ຢູ່ໃນລາວ ແລະ ມາເລເຊຍ